23.7.2014 Jurnalul Oficial al Uniunii Europene L 217/39 DECIZIA 2014/485/PESC A CONSILIULUI din 22 iulie 2014 de modificare a Deciziei 2012/389/PESC privind misiunea Uniunii Europene referitoare la consoli- darea capacităților maritime regionale în statele din Cornul Africii (EUCAP NESTOR) CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 16 iulie 2012, Consiliul a adoptat Decizia 2012/389/PESC (). Respectiva decizie expiră la 15 iulie 2014. (2) La 18 martie 2014, Comitetul Politic și de Securitate (COPS) a recomandat prelungirea misiunii până la 12 decem- brie 2016 în conformitate cu revizuirea strategică. (3)  EUCAP NESTOR se va desfăşura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din Tratatul privind Uniunea Europeană (Tratatul UE), ADOPTĂ PREZENTA DECIZIE: Articolul 1 Decizia 2012/389/PESC se modifică după cum urmează: 1. Articolul 2 se înlocuieşte cu următorul text: „Articolul 2 Mandat EUCAP NESTOR urmăreşte să asiste țările din Cornul Africii și vestul Oceanului Indian în consolidarea capacităților lor în materie de securitate maritimă pentru a le da posibilitatea să combată pirateria în mod mai eficace. EUCAP NESTOR va pune în primul rând accentul pe Somalia și în al doilea rând pe Djibouti, Seychelles și Tanzania.” 2.  Articolul 3 se înlocuiește cu următorul text: „Articolul 3 Obiective și atribuții (1) În vederea îndeplinirii mandatului prevăzut la articolul 2, EUCAP NESTOR: (a) consolidează capacitatea statelor menționate la articolul 2 de a exercita o guvernanță maritimă eficace de-a lungul coastei lor, pe apele interioare, pe mările teritoriale și în zonele economice exclusive; (b) sprijină aceste state în a își asuma răspunderea în combaterea pirateriei în conformitate cu statul de drept şi stan- dardele privind drepturile omului; (c) consolidează cooperarea și coordonarea regională a securității maritime; (d) aduc o contribuție specifică şi punctuală la eforturile internaționale în curs de desfăşurare. (2) În vederea realizării obiectivelor, EUCAP NESTOR îşi desfăşoară acţiunile conform orientărilor de funcționare și cu atribuțiile prevăzute de documentele din planul operațional aprobate de Consiliu. (3) EUCAP NESTOR nu îndeplineşte nicio funcție executivă.” () JOL187,17.7.2012,p. 40.